அசுட்டட்டோபென்சீன்

அசுட்டட்டோபென்சீன் (Astatobenzene) என்பது C6H5At என்ற மூலக்கூற்று வாய்ப்பாட்டால் விவரிக்கப்படும் ஒரு கரிம அசுட்டட்டைன் சேர்மமாகும்.  இச்சேர்மம் மிகவும் அரிதான ஆலசன் தனிமமான அசுட்டட்டைன் அணுவானது ஒரு பென்சீன் வளையத்துடன் பிணைக்கப்பட்டிருக்கும் ஒரு சேர்மமாகும். 

தயாரிப்பு
அசுட்டட்டோபென்சீனைப் பெறுவதற்கான பல தயாரிப்பு முறைகள் விவரிக்கப்பட்டுள்ளன.

அறை வெப்பநிலையில் அயோடோபென்சீன் மற்றும் அசுட்டட்டைன் அயோடைடுக்கு இடையே ஒருபடித்தான பரிமாற்றம்:

C6H5I + AtI → C6H5At + I2

மேலும், பீனைல் ஐதரசீன் மற்றும் அசுட்டட்டைன் அயோடைச் சேர்த்து வினைபுரியச் செய்யும்  தொகுப்பு முறை:

C6H5NHNH2 + AtI + I2 → C6H5At + N2 + 3 HI

மேலும், டைபீனைல் அயோடோனியம் அசுட்டடைடைக் கொண்ட டைபீனைல் அயோடோனியம் அயோடைடின் வெப்பச் சிதைவு வினை:

(C6H5)2IAt → C6H5At + C6H5I

பயன்கள்
அசுட்டட்டோபென்சீன் சேர்மம் முதன்மையாக அசுட்டட்டைன்  வேதியியல் மற்றும் கதிரியக்க மருந்துப் பயன்பாடுகள் தொடர்பான ஆராய்ச்சிச் சூழல்களில் அறிவியல் முக்கியத்துவம் வாய்ந்ததாகும். இங்கு அசுட்டட்டைனின் கதிரியக்க ஐசோடோப்புகள் பயன்படுத்தப்படுகின்றன.

மேற்கோள்கள்

பகுப்பு:அசுட்டட்டைன் சேர்மங்கள்
பகுப்பு:பீனைல் சேர்மங்கள்